Terroriste val man en vrou aan op plaas in Porteville, barbare nou opsoek vir klag van poging tot moord en seksuele aanranding | SAUK.co.za - Nuus.info
Die polisie in Porterville in die Wes-Kaap ondersoek 'n klag van poging tot moord en seksuele aanranding ná 'n aanval Sondagaand op 'n plaas in die omgewing van De Tuine.
Luidens inligting wat op 'n plaaslike veiligheidsgroep gedeel is, en waar boere Sondagaand gevra is om te help om die verdagtes aan te keer, het die verdagtes petrol op die man uitgegooi, hom vasgebind en die vrou aangerand.
Die paaie in die omgewing van die Halfmanshof-boerdery is volgens die groep glo deur die polisie afgesper en mense in die omgewing is ondervra.
Die polisie kon dit egter nie bevestig nie, en wou nie sê presies waar die aanval plaasgevind het nie, maar wel dat drie verdagtes die egpaar omstreeks 21:15 aangeval het.
Sers. Noloyiso Rwexana, polisiewoordvoerder, sê die slagoffers word vir hul beserings behandel.
Volgens haar het een van die slagoffers 'n alarm geaktiveer en het die drie mans toe te voet gevlug.
"Hulle is steeds op vrye voet."
« Reiger Park aan die Oos-Rand is "gesluit" na buiteband-bende weer toe slaan – chaos en geweld heers nou oral in SA waar afbreek en vernietiging aan die orde van die dag is